text:  Bremseprøve for gyllespredere
  21 februar 2013 kl. 16.42
  Om en god uge tager vi hul på den første forårsmåned og med det følger tunge landbrugsmaskiner på vejene. Derfor skal gyllesprederne nu have afprøvet bremserne.
  Både gyllespredere og andre redskaber og vogne, der spændes efter en traktor, kan komme i en mobil bremsestand. Og tjekket kan endda ske hjemme i maskinhuset.
  Det er PN Maskiner i Rødding, som har købt den første mobile bremsestand i Syd- og Sønderjylland. Den mobile bremse-tester har netop været en tur forbi Gads Maskinstation i Skærbæk, hvor gyllevogne og andre entreprenør-vogne fik tjekket, om bremserne var lovlige.
  